MUNICIPIUL CRAIOVA
CONSILIUL LOCAL AL  MUNICIPIULUI CRAIOVA    
HOTĂRÂREA NR.78
privind mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi în Adunarea Generală Ordinară a S.C. Compania de Apă „Oltenia” S.A.
Consiliul Local al Municipiului Craiova, întrunit în şedinţa extraordinară din 14.02.2014.


Având în vedere raportul nr.23630/2014 întocmit de Direcţia Servicii Publice, prin care se propune mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi, în Adunarea Generală Ordinară a S.C. Compania de Apă „Oltenia” S.A. şi rapoartele comisiilor de specialitate ale Consiliului Local al Municipiului Craiova nr.35, 36, 37 şi 38/2014; 
În conformitate cu prevederile art.125 alin.1 şi 2 din Legea nr.31/1990, republicată, privind societăţile comerciale, art.1609 alin.1 din Codul Civil şi art.29 alin.1 şi 2 din Ordonanţa de Urgenţă a Guvernului nr.109/2011 privind guvernanţa corporativă a întreprinderilor publice;
Potrivit Hotărârii Consiliului Local al Municipiului Craiova nr.14/2012  prin care s-a aprobat desemnarea drei. Peţa Eliza Mădălina în calitate de reprezentant al Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A.;
În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2  şi art.115 alin.1 lit.b din Legea nr.215/2001, republicată, privind administraţia publică locală;
     HOTĂRĂŞTE:
Art.1. Se aprobă mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota în Adunarea Generală Ordinară a S.C. Compania de Apă „Oltenia” S.A., următoarea ordine de zi:
a. aprobarea bugetului de venituri şi cheltuieli al S.C. Compania de Apă „Oltenia” S.A., pentru anul 2014;
b. desemnarea în funcţia de preşedinte al Consiliului de Administraţie al S.C. Compania de Apă „Oltenia” S.A, a dlui. Stancu Florin.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, dra. Peţa Eliza Mădălina şi S.C. Compania de Apă „Oltenia” S.A. vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Marian Sorin MANDA
	Nicoleta MIULESCU












